Karu (Tallinna skulptuur)

"Karu" on Enn Roosi roosakaspunasest graniidist skulptuur Tallinnas Hirvepargis. 

Skulptuur on alates 1964. aastast vabariikliku tähtsusega kunstimälestisena muinsuskaitse all.

Skulptuur on kinnitatud Hirvepargi trepimademele. Selle vorm on kompaktne ja stiliseeritud karupoja kujutisega. Üldmassist eralduvad selgemalt karu pea, kõrvad ja vastu paremat esikäppa surutud nina. Turjal on muhk. Teose aluseosa on nelinurkne.

Skulptuur on Enn Roosi loomaskulptuuride hulgas esimene tähtsam töö.

Välislingid

Tallinna skulptuurid
Tallinna kultuurimälestised
Loomaskulptuurid